Държавен вестник, бр. 99, 2024 г., стр. 3

БРОЙ  99	
Д Ъ Р Ж А В Е Н  В Е С Т Н И К 	
СТР.  3  
лен „гратисен период“ от два дни. Освен при 
извънредни обстоятелства срокът на валид­
ност на ВДП на ЕС не може да надвишава 
15 календарни дни.
Раздел II
Процедура за издаване на ВДП на ЕС
Чл. 16. (1) Заявление за издаване на ВДП 
на ЕС се подава от непредставен гражданин 
на държава – членка на Европейския съюз, 
който не е български гражданин, в задгранич­
но представителство на Република България в 
чужбина по образец съгласно приложение № 4.
(2) Заявителят прилага към заявлението 
следните данни и документи, с които може да 
удостовери своята самоличност и гражданство:
1. фамилно и собствено име (имена), граж­
данство, дата на раждане и пол;
2. портретна снимка, направена при пода­
ването на заявлението, или, само в случаите, 
в които това не е възможно – сканирана или 
цифрова снимка на заявителя, направена въз 
основа на стандартите, установени в част 3 от 
Документ 9303 на Международната организа­
ция за гражданско въздухоплаване (ИКАО) 
относно машинночетимите документи за 
пътуване (седмо издание, 2015 г.) („Документ 
на ИКАО 9303“);
3. копие или сканирано копие на всички 
налични средства за идентификация, например 
лична карта или шофьорска книжка, и когато 
са налични – вида и номера на документа, 
който се заменя, и националния регистрацио­
нен номер или социалноосигурителния номер.
(3) Към заявлението се прилага документ 
за платена държавна такса.
(4) Заявлението за издаване на ВДП на 
ЕС на гражданин на друга държава – членка 
на ЕС, се попълва с технически средства или 
на ръка с печатни букви на английски или 
френски език.
(5) Длъжностните лица в задграничното 
представителство на Република България в 
чужбина, в което е прието заявление по ал. 1, 
въвеждат данните от заявлението и данните за 
приложените документи, включително подписа 
и снимката на лицето, в Националната визова 
информационна система (НВИС) и ги регис­
трират под формата на „Искане за издаване 
на временен документ за пътуване на ЕС“.
(6) Във възможно най-кратък срок, но не 
по-късно от два работни дни след получаване 
на заявлението за ВДП на ЕС, българско­
то задгранично представителство, получи­
ло заявлението, се консултира с държавата 
членка по гражданството на лицето с цел 
проверка на гражданството и самоличност­
та на заявителя в съответствие с чл. 7, 
ал. 1 за целите на удостоверяване на граж­
данството и самоличността на заявителя. 
Консултацията се извършва чрез най-близкото 
задгранично представителство на непредставе­
ната държава членка по неговото гражданство 
или от задгранично представителство, което 
е акредитирано за съответната трета страна.
(7) При извършване на консултациите по 
ал. 6 българското задгранично представи­
телство предоставя на държавата членка по 
гражданството на лицето цялата необходима 
информация, предоставена със заявлението 
от лицето по ал. 2. Възможно най-бързо, но 
не по-късно от три работни дни след полу­
чаване на информацията, държавата членка 
по гражданството отговаря на искането за 
консултация и потвърждава дали заявителят 
е неин гражданин. Ако държавата членка по 
гражданството не може да отговори в рамките 
на три работни дни, тогава в рамките на този 
срок тя информира и съобщава приблизителна 
дата, на която може да се очаква отговорът, 
за което се информира съответно заявителят.
(8) В срока по ал. 7 се изпраща отговор до 
оказващата помощ държава членка в случаите 
на поискана консултация относно установяване 
на самоличност и гражданство за издаване на 
ВПД на български гражданин в трета страна, 
където Република България няма задгранично 
представителство, като отговорът се изпраща 
чрез Министерството на външните работи или 
чрез най-близкото задгранично представител­
ство на Република България.
(9) При потвърждение на гражданство­
то и самоличността на заявителя във въз­
можно най-кратък срок и не по-късно от 
един работен ден българското задгранич­
но представителство изпраща искането по 
ал. 5 за съгласуване с дирекция „Консулски 
отношения“ на Министерството на външните 
работи.
(10) При потвърждение на гражданството 
и самоличността на заявителя от държавата 
членка по гражданството българското зад­
гранично представителство издава на заяви­
теля ВДП на ЕС във възможно най-кратък 
срок и не по-късно от два работни дни след 
получаване на потвърждението. Временният 
документ за пътуване на ЕС на гражданин на 
държава – членка на ЕС, който не е българ­
ски гражданин, се издава след съгласуване с 
Министерството на външните работи и само с 
изричното съгласие на компетентните органи 
на държавата на неговото гражданство.
(11) В случаите, когато държавата членка 
по гражданството възрази срещу издаването 
на ВДП на ЕС на неин гражданин, такъв до­
кумент не се издава. В този случай държавата 
членка по гражданството поема отговорността 
за предоставянето на консулска закрила на 
своя гражданин в съответствие с правните 
си задължения и практики. Българското зад­
гранично представителство в тясно сътрудни­
чество с държавата членка по гражданството 
информира заявителя за това обстоятелство.
(12) Задграничното представителство на 
Република България в чужбина незабавно и 
не по-късно от два работни дни уведомява 
лицето за издаването на ВДП на ЕС или за 
отказа за неговото издаване.
(13) Задграничните представителства на 
Република България в чужбина уведомяват